
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	14 iunie 2016

	Nr.
	4c-7/558 


RAPORT

asupra propunerii legislative privind unele măsuri în domeniul asigurării unor categorii de persoane în sistemul public de pensii

(Plx - 560/2011),
asupra propunerii legislative privind crearea unor oportunități de asigurare pentru persoanele care nu au calitatea de pensionari și care nu au fost asigurate în sistemul public de pensii

(Plx 382/2012)
şi asupra propunerii legislative pentru completarea Legii nr.263/2010 privind sistemul unitar de pensii publice

(Plx 300/2015)
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu dezbaterea pe fond, în procedură obişnuită, a propunerii legislative privind unele măsuri în domeniul asigurării unor categorii de persoane în sistemul public de pensii (Plx 560/2011), a propunerii legislative privind crearea unor oportunități de asigurare pentru persoanele care nu au calitatea de pensionari și care nu au fost asigurate în sistemul public de pensii (Plx 382/2012) şi a propunerii legislative pentru completarea Legii nr.263/2010 privind sistemul unitar de pensii publice (Plx 300/2015), trimise comisiei cu adresele nr. Plx 560/2011 din 24 octombrie 2011, Plx 382/2012 din 1 octombrie 2012 şi Plx 300/2015 din 23 martie 2015.

La întocmirea prezentului raport, în conformitate cu prevederile art.68 alin.(1) din Regulamentul Camerei Deputaţilor, republicat, Comisia a avut în vedere:

· avizele favorabile ale Consiliului Legislativ (nr.450/18.04.2011, nr.222/22.03.2012 şi nr. 1377/17.12.2014)

· avizul Consiliului Economic şi Social asupra Plx 382/2012 (nr.610/08.03.2012)
· avizele Comisiei pentru buget, finanţe şi bănci (nr.445/9.11.2011, nr.293/25.10.2012 şi nr.339/30.04.2015)
· avizele favorabile ale Comisiei juridice, de disciplină şi imunităţi (nr.975/8.11.2011, nr.772/8.10.2012 şi  nr.492/21.04.2015)

· avizele Comisiei pentru egalitate de şanse pentru femei şi bărbaţi (nr.618/9.11.2011, nr.363/10.10.2012 şi  nr.454/15.04.2015)
· avizul negativ al Comisiei pentru drepturile omului, culte şi problemele minorităţilor naţionale (nr.245/31.03.2015)
· punctele de vedere ale Guvernului (nr.1265/26.05.2011 şi nr.239/19.02.2015).


Propunerile legislative au ca obiect de reglementare acordarea posibilităţii persoanelor care nu au calitatea de pensionari de a efectua plata contribuţiei de asigurări sociale pentru perioadele de timp în care nu au avut calitatea de asiguraţi în sistemul public de pensii sau într-un sistem de asigurări sociale neintegrat acestuia, prin derogare de la prevederile Legii nr.263/2010 privind sistemul unitar de pensii publice, cu modificările şi completările ulterioare.
Comisia propune Plenului Camerei Deputaţilor adoptarea cu amendamente a propunerii legislative nr. Plx 382/2012 fiind mai bine structurată şi respingerea iniţiativelor legislative nr. Plx 560/2011 şi nr. Plx 300/2015 întrucât prevederile acestora au fost cuprinse ca amendamente în iniţiativa legislativă adoptată.
Propunerile legislative fac parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 14 iunie 2016 au participat, în conformitate cu prevederile art.55 din Regulamentul Camerei Deputaţilor, republicat, domnul Gabriel Lungu, Secretar de Stat în cadrul Ministerului Muncii, Familiei, Protecţiei Sociale şi Persoanelor Vârstnice şi domnul deputat Oviudiu Iane – iniţiator al Plx 300/2015.
La lucrările comisiei au fost prezenţi 23 deputaţi, din totalul de 24 membri ai comisiei.

Raportul comisiei a fost aprobat cu unanimitate de voturi.
Propunerile legislative au fost respinse de Senat în şedinţele din 12 octombrie 2011, 24 septembrie 2012 şi respectiv din 18 martie 2015.
În urma finalizării dezbaterilor, membrii comisiei propun Plenului Camerei Deputaţilor adoptarea cu amendamente a propunerii legislative cu nr.Plx 382/2012, redate în anexele care fac parte integrantă din prezentul raport.

Pentru toate cele trei propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 



PREŞEDINTE,







SECRETAR,


Adrian Solomon







Mihăiţă Găină

Întocmit,

Consilier parlamentar Elena Anghel 

Anexa nr. 1
Amendamente admise
	Nr. crt.
	Text propunere legislativă
	Text adoptat de Comisie

(autorul amendamentului)
	Motivarea amendamentelor

	1.
	Titlul legii

Lege privind crearea unor oportunități de asigurare pentru persoanele care nu au calitatea de pensionari și care nu au fost asigurate în sistemul public de pensii

	Titlul legii

Lege privind unele măsuri în domeniul asigurării unor categorii de persoane în sistemul public de pensii
Autori: membrii Comisiei


	Pentru claritatea textului.


	2.
	Art.1 - (1) Prin derogare de la prevederile Legii nr. 263/2010 privind sistemul unitar de pensii publice, cu modificările şi completările ulterioare, persoanele care nu au calitatea de pensionari pot efectua plata contribuţiei de asigurări sociale pentru perioadele de timp în care nu au avut calitatea de asigurat în sistemul public de pensii sau într-un sistem de asigurări sociale neintegrat acestuia.
(2) Sunt exceptate de la aplicarea prevederilor prezentei legi persoanele pentru care există obligaţia asigurării în sistemul public de pensii, în conformitate cu Legea nr. 263/2010, cu modificările şi completările ulterioare.

(3) Perioadele pentru care se poate efectua plata contribuţiei de asigurări sociale sunt cele anterioare datei la care sunt îndeplinite condiţiile, prevăzute de lege, privind vârsta standard de pensionare.
(4) Vârsta standard de pensionare este prevăzută în anexa nr.5 a Legii nr.263/2010, cu modificările şi completările ulterioare.
(5) Perioadele pentru care, în condiţiile prevăzute de prezenta lege, persoanele prevăzute la alin.(1) achită contribuţia de asigurări sociale se consideră stagiu de cotizare în sistemul public de pensii.

	Art.1. - (1) Prin derogare de la prevederile Legii nr.263/2010 privind sistemul unitar de pensii publice, cu modificările şi completările ulterioare și ale Legii nr.227/2015 privind Codul fiscal, cu modificările și completările ulterioare, persoanele care nu au calitatea de pensionari pot efectua plata contribuţiei de asigurări sociale pentru perioadele de timp în care nu au avut calitatea de asigurat în sistemul public de pensii sau într-un sistem de asigurări sociale neintegrat acestuia.
(2) Sunt exceptate de la aplicarea prevederilor prezentei legi persoanele pentru care există obligaţia asigurării în sistemul public de pensii, în conformitate cu prevederile Legii nr. 263/2010, cu modificările şi completările ulterioare, și ale Legii nr.227/2015, cu modificările și completările ulterioare.

Alin.(3) nemodificat 
(4) Vârsta standard de pensionare este prevăzută în anexa nr.5 la Legea nr.263/2010, cu modificările şi completările ulterioare.
Alin.(5) nemodificat 
Autori: membrii comisiei


	Întrucât derogarea se face şi de la prevederile Codului fiscal.

Pentru respectarea normelor de tehnică legislativă.
Pentru o mai bună formulare.

	3.
	Art.2. - (1) Persoanele interesate prevăzute la art.1 alin.(1) încheie un contract de asigurare socială, până la data de 31 decembrie 2012, potrivit modelului elaborat de către Casa Naţională de Pensii Publice.

(2) Contractul de asigurare socială prevăzut la alin. (1) se încheie între persoana interesată sau, după caz, mandatarul acesteia, desemnat prin procură specială, şi casa teritorială de pensii din raza teritorială de domiciliu ori reşedinţă a persoanei interesate sau, după caz, a mandatarului.


	Art.2. - (1) Persoanele interesate prevăzute la art.1 alin.(1) încheie un contract de asigurare socială, în termen de 6 luni de la intrarea în vigoare a prezentei legi, potrivit modelului prevăzut în anexa care face parte integrantă din prezenta lege.
(2) Contractul de asigurare socială prevăzut la alin. (1) se încheie între persoana interesată sau, după caz, mandatarul acesteia, desemnat prin procură specială şi casa teritorială de pensii din raza teritorială de domiciliu ori reşedinţă a persoanei interesate.

Autori: membrii comisiei


	Pentru acordarea unui termen suficient de larg în vederea încheierii unui contract de către persoanele interesate.

	4.
	Art.3. - Perioadele de timp pentru care se poate efectua plata contribuţiei de asigurări sociale sunt cele care se încadrează în intervalul de timp cuprins între data încheierii contractului de asigurare socială potrivit prezentei legi şi ultimii 5 ani anteriori acestei date.


	Nemodificat
	

	5.
	Art.4. - (1) Contribuţia de asigurări sociale datorată se calculează prin aplicarea asupra bazei lunare de calcul a cotei contribuţiei de asigurări sociale pentru condiţii normale de muncă, reglementată de legislaţia în vigoare pentru fiecare dintre luna/lunile din perioadele pentru care se solicită efectuarea plăţii în vederea considerării stagiului de cotizare în sistemul public de pensii.
(2) Baza lunară de calcul prevăzută la alin.(1) o constituie cel puţin valoarea unui salariu de bază minim brut pe ţară garantat în plată, reglementat de legislaţia în vigoare pentru fiecare dintre luna/lunile din perioadele pentru care se solicită efectuarea plăţii contribuţiei de asigurări sociale. Salariul de bază minim brut pe ţară garantat în plată este cel aprobat prin hotărâre a Guvernului.
(3) Valoarea salariului de bază minim brut pe ţară garantat în plată, prevăzut la alin.(2), utilizat la calculul contribuţiei de asigurări sociale datorate, este următoarea:
a) pentru ianuarie-septembrie, inclusiv, 2008 - 500 lei;

b) octombrie-decembrie 2008 - 540 lei;

c) pentru anul 2009 - 600 Iei;

d) pentru anul 2010 - 600 lei.

e) pentru anul 2011 - 670 lei

f) pentru anul 2012 – 700 lei.

__

__
	Alin.(1) – (2) nemodificate
(3) Valoarea salariului de bază minim brut pe ţară garantat în plată, prevăzut la alin.(2), utilizat la calculul contribuţiei de asigurări sociale datorate, este următoarea:

a) pentru anul 2011 -  670 lei;

b) pentru anul 2012 -  700 lei;
c) pentru ianuarie 2013 - 700 lei;

d) pentru februarie – iunie 2013, inclusiv -  750 lei;

e) pentru iulie – decembrie 2013, inclusiv 2013 - 800 lei;

f) pentru ianuarie – iunie 2014, inclusiv – 850 lei;

g) pentru iulie – decembrie 2014, inclusiv 2014 – 900 lei;

h) pentru ianuarie – iunie 2015, inclusiv – 975 lei;

i) pentru iulie – decembrie 2015, inclusiv – 1050 lei;

j) pentru ianuarie – aprilie 2016, inclusiv – 1050 lei;

k) pentru mai – decembrie 2016, inclusiv – 1250 lei.

(4) Baza lunară de calcul prevăzută la alin.(2) nu poate fi mai mare decât valoarea corespunzătoare a de cinci ori câştigul salarial mediu brut utilizat la fundamentarea bugetului asigurărilor sociale de stat.
(5) Valoarea câștigului salarial mediu brut utilizat la fundamentarea bugetului asigurărilor sociale de stat, prevăzut la alin.(4), este următoarea:
a) pentru anul 2011 – 2022 lei;

b) pentru anul 2012 – 2117 lei;

c) pentru ianuarie 2013 – 2117 lei;

d) pentru februarie 2013 – 2138 lei;

e) pentru martie – decembrie 2013, inclusiv – 2223 lei;

f) pentru anul 2014 – 2298 lei;

g) pentru anul 2015 – 2415 lei;
h) pentru anul 2016 – 2681 lei.

Autori: membrii comisiei


	Pentru actualizarea perioadelor.

Pentru corelare cu dispoziţiile legale privind stabilirea câştigului salarial mediu brut.

	6.
	Art.5. - Cota de contribuţie de asigurări sociale, prevăzută la art. 4 alin. (1), care se utilizează la calculul contribuţiei de asigurări sociale datorate este următoarea:
a) pentru ianuarie-noiembrie, inclusiv, 2008 - 29%;

b) pentru decembrie 2008 - 27,5%;

c) pentru ianuarie 2009 - 28%;

d) pentru februarie-decembrie 2009 - 31,3%;

e) pentru anul 2010 - 31,3%.

f) pentru anul 2011 - 31.3% lei;

g) pentru anul 2012 – 31,3%


	Art.5. - Cota de contribuţie de asigurări sociale, prevăzută la art. 4 alin. (1), care se utilizează la calculul contribuţiei de asigurări sociale datorate este următoarea:

a) pentru anul 2011 - 31,3 %;

b) pentru anul 2012 - 31,3 %;

c) pentru anul 2013 – 31,3 %;

d) pentru ianuarie – septembrie 2014, inclusiv – 31,3 %;

e) pentru octombrie – decembrie 2014, inclusiv - 26,3 %;

f) pentru anul 2015 – 26,3 %;

g) pentru anul 2016 – 26,3%.

Autori: membrii comisiei


	Pentru actualizarea cotelor de contribuţie de asigurări sociale.



	7.
	Art.6. - (1) Plata contribuţiei de asigurări sociale se efectuează într-o singură tranşă sau eşalonat, în tranşe, dar nu mai târziu de data de 31 decembrie 2012.
(2) Suma cu titlu de contribuţie de asigurări sociale calculată potrivit prevederilor art. 4 şi 5 se actualizează cu indicele de inflaţie publicat în luna în care se face plata contribuţiei faţă de luna pentru care aceasta se datorează, pe baza datelor comunicate de Institutul Naţional de Statistică.

(3) Plata contribuţiei de asigurări sociale se efectuează prin mandat poştal sau prin orice alt mijloc de plată prevăzut de lege, inclusiv în numerar, la casieria casei teritoriale de pensii în raza căreia se află domiciliul solicitantului.


	Art.6. - (1) Plata contribuţiei de asigurări sociale se efectuează într-o singură tranşă sau eşalonat, în tranşe lunare, în termen de 6 luni de la intrarea în vigoare a prezentei legi.
(2) Suma cu titlu de contribuţie de asigurări sociale calculată potrivit prevederilor art.4 şi 5 se actualizează cu indicele de inflaţie publicat în luna în care se face plata contribuţiei faţă de luna pentru care aceasta se datorează, pe baza datelor comunicate de Institutul Naţional de Statistică.
(3) Plata contribuţiei de asigurări sociale se efectuează prin mandat poştal sau prin orice alt mijloc de plată prevăzut de lege, inclusiv în numerar, la casieria casei teritoriale de pensii în raza căreia se află domiciliul persoanei interesate.

Autori: membrii comisiei


	Pentru corelare cu modificarea art. 2.

	8.
	Art.7. - Baza lunară de calcul la care se achită contribuţia de asigurări sociale, respectiv cea prevăzută la art.4 alin.(2), se foloseşte la calculul punctajului lunar utilizat, potrivit legii, la stabilirea cuantumului pensiei din sistemul public de pensii.


	Nemodificat
	

	9.
	__
	ANEXĂ

CASA NAŢIONALA DE PENSII PUBLICE

CASA JUDEŢEANĂ DE PENSII ............................/

CASA DE PENSII A MUNICIPIULUI BUCUREŞTI

CONTRACT DE ASIGURARE SOCIALA

Nr. .... din ziua ...., luna ..., anul .....

Încheiat între Casa Teritorială de Pensii ...., denumită în continuare Casa, reprezentată prin directorul executiv, în calitate de asigurător, cu sediul în localitatea ..... , str. .... nr. ..., bl. ..., sc. ...., et. ....., ap. ......, Oficiul poştal ......, judeţul ......., sectorul ....., şi

Titular contract ...../(numele şi prenumele)......, CNP .........., sex (M/F) ...........

Data naşterii ....................... (an/lună/zi)

Actul de identitate: ........ seria ...... nr. ..............

Adresa: localitatea: ........, str. ......... nr. ...., bl. ..., sc. ..., et. ...., ap. ......

Oficiul poştal ................................

Judeţul/Sectorul: .............................

Telefonul: ....................................

[ ] Reprezentat prin mandatar ....../(numele şi prenumele).............

CNP ..........................................

Actul de identitate: ...., seria ......... nr. ..........

Art. 1. - Obiectul prezentului contract de asigurare socială este asigurarea în sistemul public de pensii solicitată de asigurat sau de mandatar.

Art. 2. - (1) Perioada de asigurare şi venitul asigurat sunt:

a) anul 2011, luna/lunile .........., venit asigurat ......... lei;

b) anul 2012, luna/lunile .........., venit asigurat ......... lei;

c) anul 2013, luna/lunile .........., venit asigurat ......... lei;

d) anul 2014, luna/lunile .........., venit asigurat ......... lei;

e) anul 2015, luna/lunile .........., venit asigurat ......... lei;

f) anul 2016, luna/lunile .........., venit asigurat ......... lei.

(2) Cota de contribuţie de asigurări sociale pentru condiţii normale de muncă este de:

a) pentru anul 2011 - 31,3 %;

b) pentru anul 2012 - 31,3 %;

c) pentru anul 2013 – 31,3 %;

d) pentru ianuarie – septembrie 2014, inclusiv – 31,3 %;

e) pentru octombrie – decembrie 2014, inclusiv - 26,3 %;

f) pentru anul 2015 – 26,3 %;

g) pentru anul 2016 – 26,3 %.
(3) Totalul cuantumului contribuţiei de asigurari sociale este de ..... lei.
(4) Suma totală prevăzută la alin.(3), reprezentând cuantumul contribuţiei de asigurări sociale, se actualizează cu indicele de inflaţie publicat în luna în care se face plata, faţă de luna pentru care aceasta se datorează, pe baza datelor comunicate de Institutul Naţional de Statistică.

(5) Plata contribuţiei se efectuează: 
a) integral, într-o singură tranşă - în termen de 6 luni de la intrarea în vigoare a legii;
b) în tranşe lunare - în termen de 6 luni de la intrarea în vigoare a legii.
(6) Contul în care se plăteşte contribuţia de asigurări sociale, deschis la Trezoreria Statului pe seama Casei, este ..................... .

(7) Plata contribuţiei de asigurări sociale se poate face şi în numerar, la casieria Casei, sau prin orice alte mijloace de plată prevăzute de lege.

Art. 3. - Obligaţiile Casei sunt următoarele:

a) plata pensiei cuvenită în sistemul public de pensii;

b) certificarea stagiului de cotizare, a punctajului anual şi a punctajului cumulat pentru perioada de cotizare.

Art. 4. - Obligaţiile asiguratului sunt următoarele:

a) achitarea contribuţiei de asigurari sociale în cuantumul şi în modul stabilite la art. 2;

b) înştiinţarea Casei asupra modificărilor survenite în termenii prezentului contract de asigurare socială;

c) prezentarea asiguratului la sediul Casei atunci când este solicitat, respectând termenul prevăzut în invitaţie.

Art. 5. - Clauze:

(1) Stagiul de cotizare se constituie din însumarea lunilor pentru care s-a achitat contribuţia de asigurari sociale.
(2) Prezentul contract de asigurare socială intră în vigoare la data semnării lui de către părţile contractante şi înregistrarea acestuia la Casă.
(3) Durata contractului expiră la împlinirea termenului de 6 luni prevăzut de lege, cu menţinerea efectelor dobândite în temeiul acestuia.
(4) În caz de forţă majoră, părţile contractante sunt exonerate de răspundere pentru neexecutarea sau executarea necorespunzătoare ori cu întârziere a obligaţiilor asumate prin prezentul contract de asigurare socială. Cazul de forţă majoră se dovedeşte de partea care o invocă.

Art. 6. - Litigiile în legătură cu executarea prezentului contract de asigurare socială, nesoluţionate între părţi pe cale amiabilă, sunt de competenţa secţiilor de asigurări sociale, completelor specializate pentru asigurări sociale de la nivelul tribunalelor şi curţilor de apel sau, după caz, se soluţionează de instanţele competente potrivit legii.

        Asigurător,               Asigurat,          

	


Anexa nr.2

Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivare amendamente
	Camera 

Decizională

	1.
	Art. 3 - Perioadele de timp pentru care se poate efectua plata contribuţiei de asigurări sociale sunt cele care se încadrează în intervalul de timp cuprins între data încheierii contractului de asigurare socială potrivit prezentei legi şi ultimii 5 ani anteriori acestei date.


	Domnul deputat Erdei Istvan propune reformularea textului după cum urmează:
Art.3. - Perioada totală de timp pentru care se poate efectua plata contribuţiei de asigurări sociale poate fi cel mult 5 ani anterioare datei încheierii contractului de asigurare socială potrivit prezentei legi.


	Argumente pentru susţinere:

Pentru a face posibilă plata CAS-ului nu numai pentru ultimii ani înainte de pensionare, ci şi pentru alte perioade anterioare necotizate, fără a depăşi perioada totală de 5 ani de plată retroactivă.

Argumente pentru respingere:

S-a considerat mai bună formularea adoptată de comisie.
	Camera Deputaţilor

	2.
	Art. 4 alin. (3)

(3) Valoarea salariului de bază minim brut pe ţară garantat în plată, prevăzut la alin. (2), utilizat la calculul contribuţiei de asigurări sociale datorate, este următoarea:
a) pentru ianuarie-septembrie, inclusiv, 2008 - 500 lei;

b) octombrie-decembrie 2008 - 540 lei;

c) pentru anul 2009 - 600 Iei;

d) pentru anul 2010 - 600 lei.

e) pentru anul 2011 - 670 lei

f) pentru anul 2012 – 700 lei.


	Domnul deputat Erdei Istvan propune reformularea textului după cum urmează:

(3) Valoarea salariului de bază minim brut pe ţară garantat în plată, prevăzut la art.4 alin.(2), utilizat la calculul contribuţiei de asigurări sociale datorate este cea prevăzută în actele normative în vigoare la acea perioadă.


	Argumente pentru susţinere:

Este suficient să se precizeze că valoarea salariului de bază minim brut pe ţară garantat în plată, este cea prevăzută în actele normative.
Argumente pentru respingere:

S-a considerat mai bună formularea adoptată de comisie.
	Camera Deputaţilor 

	3.
	Art. 5 - Cota de contribuţie de asigurări sociale, prevăzută la art. 4 alin. (1), care se utilizează la calculul contribuţiei de asigurări sociale datorate este următoarea:

a) pentru ianuarie-noiembrie, inclusiv, 2008 - 29%;

b) pentru decembrie 2008 - 27,5%;

c) pentru ianuarie 2009 - 28%;

d) pentru februarie-decembrie 2009 - 31,3%;

e) pentru anul 2010 - 31,3%.

f) pentru anul 2011 - 31.3% lei;

g) pentru anul 2012 – 31,3%


	Domnul deputat Erdei Istvan propune reformularea textului după cum urmează:

Art.5  - Cota de contribuţie de asigurări sociale, prevăzută la art. 4 alin. (1) care se utilizează la calculul contribuţiei de asigurări sociale datorate este cea prevăzută în actele normative în vigoare la acea perioadă.


	Argumente pentru susţinere:

Este suficient să se precizeze că cota de CAS este cea care este prevăzută în actele normative.
Argumente pentru respingere:

S-a considerat mai bună formularea adoptată de comisie.
	Camera Deputaţilor

	4.
	Art.6 alin.(1)
Art. 6 - (1) Plata contribuţiei de asigurări sociale se efectuează într-o singură tranşă sau eşalonat, în tranşe, dar nu mai târziu de data de 31 decembrie 2012.


	Domnul deputat Erdei Istvan propune reformularea textului după cum urmează:

Art.6. - (1) Plata contribuţiei de asigurări sociale se efectuează într-o singură tranşă sau eşalonat, în tranşe, dar nu mai târziu de data de 31 decembrie 2016. 


	Argumente pentru susţinere:

Este nevoie de un termen de plată realizabilă.
Argumente pentru respingere:

Plata contribuţiei de asigurări sociale se efectuează într-o singură tranşă sau eşalonat, în tranşe lunare, în termen de 6 luni de la intrarea în vigoare a prezentei legi.

